Michael le Cordeur is mede-professor en 'n NNS-gegradeerde navorser. Tans is hy die hoof van die Departement Kurrikulumstudie in die Fakulteit Opvoedkunde van die Universiteit Stellenbosch. Voorheen was hy die kringbestuurder van Onderwys in Stellenbosch. Sy navorsing en publikasies handel oor leerders se lees-en skryfvermoë; taalbeleide; taal in onderwys en taalidentiteit. Prof le Cordeur dien die gemeenskap op talle terreine: as voorsitter van die Wes-Kaapse Taalkomitee is hy die mede-opsteller van die Wes-Kaapse taalbeleid. As onder-voorsitter van Rachel's Angels tree hy op as mentor vir talle voorheen benadeelde leerders om universiteitstoelating te kry. Hy dien in die bestuur van die Internasionale Vereniging vir Taal in Onderwys (ARLE), asook die Internationale Centrum voor het Afrikaans by die Gent Universiteit. Voorts is hy 'n direksielid van die Suid-Afrikaanse Akademie vir Wetenskap en Kuns, die ATKV en die SBA. Hy is die ontvanger van vyf rektorstoekennings, die Elisabeth Steijn-medalje van die SA Akademie en die Kanselierstoekenning van die Universiteit van Stellenbosch.
Prof AE Carl, HOD, HonsBA, DEd (Stell)
Kurrikulumstudie; Sosiale Wetenskappe
BIO NOTA VAN AREND CARL
Arend Carl is 'n professor in die Departement Kurrikulumstudie binne die Fakulteit Opvoedkunde aan die Universiteit van Stellenbosch (Suid-Afrika). Hy was voorheen die Vise-Dekaan (Leer en Onderrig) vanaf 2007-2016. Sy navorsingsfokus is geleë binne die velde van kurrikulumteorie, sosiale wetenskappe en die rol van die onderwyser as effektiewe kurrikulumagent binne kurrikulumontwikkeling. Hy het as kurrikulumkundige reeds wyd op die terrein van kurrikulumstudie gepubliseer. Sy boek Teacher Empowerment through curriculum development word wyd aan Suid-Afrikaanse universiteite gebruik en die 5de uitgawe verskyn in 2017. Hy het ook etlike aanbiedinge op beide nasionale en internasionale konferensies gemaak. Hy het 'n C-3 gradering van die Nasionale Navorsingsstigting.
Phone number: 021 808 2285
Email address: aec2@sun.ac.za
Prof M Fourie-Malherbe, BA, MEd, PhD (UV), MPhil (US), HOD (UV)​
Hoër Onderwys Studies
BIO NOTA VAN MAGDA FOURIE-MALHERBE
Magda Fourie-Malherbe is professor in Hoëronderwysstudies in die Sentrum vir Hoër- en Volwassene-onderwys, Department Kurrikulumstudie, Fakulteit Opvoedkunde, Universiteit Stellenbosch. Sy beskik oor kwalifikasies van sowel die Universiteit van die Vrystaat as Universiteit Stellenbosch, en het dertig jaar ervaring aan verskillende universiteite in Suid-Afrika as navorser, dosent, studieleier en senior bestuurder. Haar navorsing dek hoëronderwysbeheer, -bestuur en -leierskap, onderrig en leer, gehalteversekering en transformasie. Sy begelei tans sestien nagraadse studente wie se navorsing veral fokus op institusionele faktore wat studentesukses verhinder of bevorder. Magda is lid van die Konsortium vir Hoëronderwysnavorsers (CHER) en die Europese Hoëronderwysvereniging (EAIR), en dien op die Institusionele Ouditkomitee van die Raad op Hoëronderwys. Sy het meer as veertig bydraes tot vakwetenskaplike joernale, boeke en navorsingsverslae op haar kerfstok.
Kantoornommer : 3048
Eposadres : mfourie@sun.ac.za
Dr K Horn, NOS (Unisa), BIS, HonsBHCS (Pret), MSc (Edinburgh), PhD (Stell)​
BIO NOTA VAN KAREN HORN
Karen Horn, PhD (Stellenbosch) en MSc (Edinburgh), is 'n NNS gegradeerde (C2) akademikus en senior lector in die Departement Kurrikulumstudie. Sy is die skrywer van 'n aantal akademiese artikels en een boek: In Enemy Hands South Africa's POWs in WWII (2015, Jonathan Ball Publishers). In ooreenstemming met haar belangstelling in krygsgevangene-geskiedenis, is haar huidige navorsingsfokus op Italiaanse krygsgevangenes in die Unie van Suid-Afrika tydens die Tweede Wêreldoorlog. Die doel van die projek is om die geleefde ervaring van oorlogvoering en gevangeneskap van die Italiaanse perspektief te analiseer. Ander projekte binne die oorlog en samelewing genre sluit in militêre verpleegkunde en narratiewe in oorlog korrespondensie.​
Telefoonnommer: 021 808 2268
Sosiale Wetenskappe​, Geografie
BIO NOTA VAN KRYSTLE ONTONG
Krystle Ontong is nuut aangestelde dosent in die Departement Kurrikulumstudies in die Opvoedkunde Fakulteit aan die die Universiteit Stellenbosch (Suid-Afrika). Haar navorsing is in die veld van geografie onderwys en omgewingsopvoeding, met spesifieke verwysing na plek-bewuste onderwys, plek-gebaseerde onderwys en opvoeding vir volhoubaarheid. Krystle het beide haar voorgraadse en nagraadse studies aan die die Universiteit Stellenbosch voltooi (2004-2013). Na die verwerwing van haar doktorale graad in 2013 was sy 'n na-doktorale genootskap toegeken by dieselfde instelling. Tydens die verloop van haar studies het sy verskeie meriete toekennings en beurse ontvang onder andere die Rektor's toekenning vir akademiese prestasie asook die Andrew Mellon en NRF beurse. Sy was ook 'n lid van die Golden Key International Honour Society as deel van die top 15% van voorgraadse studente aan die Universiteit Stellenbosch.
telefoonnommer: 021 808 2645
Ms PP Kese MTech (Pentech), Assessor (ETDP SETA SoR No. 201433)​ ​